SARL-NUUS - SONDAG 13 MAART 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik. 


In die nuus vandag; 


LAASTE GELEENTHEID OM VIR KURSUS IN PROGRAMMERING IN 
WINDOWS TE REGISTREER 


GERESPEKTEERDE TYDSKRIF PUBLISEER VERDUIDELIKING VIR 
MIN SONVLEKKE 


BESPREEK NOU VIR DIE SA AMSAT SE RUIMTESIMPOSIUM 
LISENSIEFOOIE VIR AMATEURRADIO SAL TANS OP R27 BLY 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


LAASTE GELEENTHEID OM VIR KURSUS IN PROGRAMMERING IN 
WINDOWS TE REGISTREER 


Bespreek jou plek nou vir die kursus oor programmering in Windows. Dit sal op 
Saterdag 19 Maart in Kaapstad aangebied word. Leer hoe om jou eie toepass- 
ings in Windows te programmeer en ontwerp jou persoonlike, alleenstaande, 
toepassings vir die beheer van jou stasie. Skep jou eie EXF-lêers. 


Die kursusfooi is R350 vir SARL-lede en R500 vir nie-lede. n USB-koppelvlak 
wat relês kan skakel en die stande van drukknoppies en spannings kan lees, is 
beskikbaar teen n addisionele koste van R120 en kan tydens registrasie bestel 
word en sal tydens die kursus afgelewer word. Die kursus sal hierdie jaar net 
een keer in Kaapstad aangebied woed. Moet nie hierdie geleentheid misloop nie! 


Besprekings vir die kursus sluit eerskomende Woensdagmiddag. Verkry die be- 
sprekingsvorm vanaf www.sarl.org.za, klik op RTA. 


GERESPEKTEERDE TYDSKRIF PUBLISEER VERDUIDELIKING VIR 
MIN SONVLEKKE 


n Artikel in die uitgawe van 3 Maart van die tydskrif Nature word n verduide- 
liking aangebied vir die langdurige sonvlekminimum van 2008 tot 2010. Volgens 
een van die outeurs, Piet Martins, was die laaste keer dat n sonvlekminimum 


tweekeer so lank as gewoonlik aangehou het in ongeveer 1913 en voor dit in 
1810. Alhoewel sonvlekaktiwiteit onlangs toegeneem het, was wetenskaplikes 
dronkgeslaan oor die onlangse afwesigheid van sonvlekke. Hierdie stil tydperk 
het verhoed dat die ionosfeer baie van die langafstand, hoë frekwensie amateurra- 
diokommunikasie, wat gedurende die afgelope aantal jare verwag is, ondersteun. 


Nadat 210 vorige sonvleksiklusse nageboots is, het Martins, tesame met 
Dibyendu Nandi en Andres Munoz-Jaramillo, ontdek dat verlengde sonvlekmin- 
ima saamgeval het met ongewone swak magnetiese velde by die pole van die 
Son. Die drie wetenskaplikes was verbonde aan die Montana State University 
terwyl hulle hul navorsing gedoen het. 


NASA-geborgde navorsing het die eerste rekenaarmodel tot gevolg gehad wat 
die onlangse tydperk van verminderde sonaktiwiteit gedurende die son se 11-jaar 
periode verduidelik het. 


Hierdie onlangse sonminimum, n periode gekenmerk deur n laer frekwensie 
van sonvlekke en sonstorms, was die diepste wat in byna 100 jaar waargeneem 
is. Die sonminimum het reperkussies op die veiligheid van ruimtereiseen die 
hoeveelheid ruimteafval wat ons planeet versamel. 


Sonwetenskaplikes wêreldwyd was verward oor die verlengde verdwyning van 
sonvlekke in 2008-2009. Resultate gepubliseer in Nature dui aan dat die geheim 
opgelos mag wees. 


Gedurende hierdie diep sonminimum het die son se magneetveld verswak wat 
tot gevolg gehad het dat kosmiese strale die sonnestelsel in groot hoeveelhede 
ingedring het, wat die ruimte n meer gevaarlike plek gemaak het om in te reis. 
Ter selfder tyd het die afname in ultra violetuitstraling veroorsaak dat die aarde 
se buitenste atmosfeer afkoel en verdwyn. 


As gevolg hiervan het ruimteafval gestaak om te verval en het begin om in 
aardwentelbane te versamel as gevolg van verminderde sleepweerstand. Hierdie 
gevolge demonstreer die belangrikheid daarvan om die hele sonsiklus gedurende 
beide minima en maksima te verstaan. 


Warnemings deur NASA se Solar Dynamics Observatory (SDO) sal uiteindelik 
data verskaf wat die bestaande model kan bevestig en die basis kan verskaf vir 
toekomstige voorspellings in die sonsiklus. 


Vir meer inligting aangaande die navorsing, besoek http://www.nasa.gov/sunearth. 
BESPREEK NOU VIR DIE SA AMSAT SE RUIMTESIMPOSIUM 


Bespreek nou vir die SA AMSAT se Ruimtesimposium wat op 2 April 2011 
by Vodaworld gehou gaan word. Van die sprekers is: Dr Sandile Malinga die 
HUB van SANSA en die twee leiers van SA AMSAT se Cubesatprojek, John 
Willescroft en Hannes Coetzee, sowel as Dr. L. J. du Toit van EMSS Anten- 
nas, die maatskappy wat verantwoordelik is vir die ontwikkeling, produksie, 
indiensstelling en fabrieksondersteuning van die KAT-7 ontvangers. Vir beson- 
derhede en om te bespreek, besoek www.amsatsa.org.za. Maak gebruik van die 


korting aangebied vir vroeë bespreking. Spesiale tariewe geld ook vir lede van 
die SARL en SA AMSAT. 


LISENSIEFOOIE VIR AMATEURRADIO SAL TANS OP R27 BLY 


Die fooie vir amateurradiolisensies salvir hierdie jaar op R27 bly en sal eers 
volgende jaar styg. OKOSA sal binnekort rekeninge vir die tydperk 1 April 
2011 tot 31 Maart 2012 begin pos. Indien u nognie vir die tydperk Januarie tot 
Maart 2011 betaal het nie, doen dit nou. Die koste is R6,75. Indien u nie n 
rekening per pos ontvang het nie, gebruik die inligting wat op verlede jaar se 
lisensie gedruk is. 


KOMPETISIENUUS 


Die SARL BHF/UHF analoog- en digitale kompetisie bevorder werking op die 
BHEF/UHF- en mikrogolfbande sodat operateurs langer afstande as gewoonlik 
kan werk en laat ook toe dat nuwe ruitblokke gewerk kan word. Ook is dit `n 
naweek van amateurradiogenot. 


Die kompetisie is oop vir alle gelisensieerde radioamateurs in Suid-Afrika en 
buurlande. Die kompetisie begin om 10:00 UTC op Saterdag 19 Maart en 
eindig om 10:00 UTC op Sondag 20 Maart met foon FM en ESB GG en 
digitale modusse op 6, 4 en 2 meter, 70 en 23 cm en hoër. Daar is vyf klasse 
van deelname insluitend veldstasies en swerwerstasies. Gaan na bladsy 33 van 
die 2011 SARL se Kompetisiehandboek vir die volledige reëls. 


SLEGS TWEE DXCCs TUSSEN DIE SARL SE PRESIDENTE 


Tjerk, ZS6P, die SARL-toekenningsbestuurder het SARLNuus ingelig dat daar 
net twee SARL-presidente is wat die DXCC-toekenning in hulle dienstermyn 
verwerf het. Die eerste een was Henry Flanter, ZS1FD, wat vanaf 1954 tot 
1956 president was en die tweede is Dennis Green, ZS4BS, wat deur middel van 
Logboek van die Wêreld die DXCC-toekenning verwerf het. 


HEF VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak middelmatig 
tot aktief is. Die tweede grootste sonfakkel van siklus 24 het Woensdagaand 
plaasgevind rondom die massiewe sonvlek 1 166 en het radioverbindings aan 
die dagligkant van die aarde beinvloed. 'Tans is sonvlekke 1 166 en 1 169 die 
grootste. Die effektiewe sonvlektelling sal vandeesweek na verwagting ongeveer 
80 wees. 


15 m is die beste keuse vir DX gevolg deur 20 en 10 m. Met die verhoogde 
sonaktiwiteit sal 10 m eerste oopmaak gevolg deur 15 en 20 m. Smiddae en 
tot na die son gesak het gaan die toestande na Indië goed wees. Smiddae gaan 
toestande eers op 10 m en dan later op 15 en 20 m na Europa toe goed wees. 
Kontakte met Australië is na sonsondergang op 20 m moontlik. Kontakte met 
die VSA is gedurende die aand moontlik. 10, 15 en 20 m-openinge na Brasilië 
en Suid-Amerika is smiddae moontlik. Met die goeie 15 en 20 m-openinge gaan 
17 m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


16 Maart Laaste dag om vir programmeringskursus in Windows in Kaapstad 
te registreer. 19 Maart - RTA, kursus oor programmering in Windows in Kaap- 
stad, besoek www.sarl.org.za om te bespreek. 19/20 Maart - SARL BHF/UHF 
analoog- en digitale kompetisie. 25 Maart - SAiSAT Inligtingsessie by die NARS. 
2 April - SA AMSAT se Ruimtesimposium by Vodaworld, bespreek nou by 
www.amsatsa.org.za. 15-16 April SARL Nasionale Konvensie te Vaal Univer- 
siteit vir Tegnologie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin die Suid-Afrikaanse Radioliga wat deur George, 
ZSONE, saamgestel is. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


